חברת נמל חיפה בע_מ . היבטים בבטיחות בתפעול - חברת נמל חיפה בע_מ לדעת משרד מבקר המדינה, על הנהלת חנ"ח לשקול לעדכן את הנוהל ולקבוע בו שעל הממונה על ה בטיחות להודיע מיד על אירוע דליפה של חומ"ס גם לרבי החובלים של האניות העוגנות בנמל, ובייחוד לרבי החובלים של אניות נוסעים. נוסף על כך, על חנ"ח לשקול לתרגל טיפול בדליפת חומ"ס בעת שאניית נוסעים עוגנת בנמל ולקבוע מדדי הצלחה לפי הלקחים שיופקו מהתרגיל, וכן להדריך את עובדי הנמל, את מנהלי הנמל ואת צוותי החירום בו בנוגע לתפקידם בעת אירוע כזה. משרד מבקר המדינה רואה בחומרה את העובדה שאין מענה של כיבוי אש בכלי שיט בנמל חיפה, נוכח ממדי האסון הגדולים האפשריים במצב כזה. על כל הגורמים הנוגעים בדבר, ובראשם נציבות כב"ה וכב"ה חיפה, ונוסף על כך רספ"ן, חנ"ח וחנ"י, לפעול בדחיפות ובשיתוף פעולה כדי לתת מענה הולם לבעיה. משרד מבקר המדינה מעיר לכב"ה חיפה כי עליו להעלות בכתב את דרישותיו בדבר הכבאית הנחוצה לדעתו בנמל, בדבר התקנים שבהם עליה לעמוד ובדבר הצורך בכבאית חלופית כאשר הכבאית שוהה במוסך. משרד מבקר המדינה מעיר לחנ"ח כי עליה למלא דרישות אלה. לדעת משרד מבקר המדינה, על רספ"ן ונציבות כב"ה לקבוע את ההכשרה הנדרשת מצוות החירום. כמו כן, על רספ"ן ונציבות כב"ה לקבוע נוהל בדבר קבלת סיוע ממפעילי הציוד המכני ההנדסי הכבד בנמל, בין היתר בשעות שבהן חטיבת התפעול אינה פעילה, לצורך טיפול יעיל ומהיר באירועי חירום. מאז חתימת ההסכם גייסה נציבות כב"ה עובדים ופעלה להכשרתם ככבאים, רכשה ציוד אישי עבורם וקיבלה את מלוא הסכום לצורך היערכות לכיבוי אש בכלי שיט, לפי הנקבע בהסכם. ואולם נציבות כב"ה עדיין לא גיבשה בפועל במועד סיום הביקורת תורת לחימה לכיבוי אש בכלי שיט, וכב"ה חיפה אינו ערוך לתת מענה לכיבוי אש בכלי שיט בנמל חיפה. לדעת משרד מבקר המדינה, על הנהלת חנ"ח לשקול לקבוע בנוהל אמות מידה שעל פיהן ייקבע אילו תאונות יימסרו לבדיקתו של יועץ חיצוני, בין היתר בהתייחס להשלכות של ניגוד עניינים אפשרי של בודקים פנימיים בחלק מהמקרים. לדעת משרד מבקר המדינה, על חנ"י וחנ"ח לפעול בשיתוף פעולה על מנת לקדם תכנון והוספה של מערך ניקוז בשטחים שבהם מאוחסנות מכולות חומ"ס כשאין די מקום לאחסנן בחלקו המערבי של רציף "כרמל". כמו כן, על חנ"ח להקפיד על סימון המכולות כנדרש לצורך זיהוין. משרד מבקר המדינה מעיר להנהלת חנ"ח כי עליה להביא לידיעת משרד התמ"ת בדחיפות כל מקרה שבו נתפס עגורנאי כשברשותו סמים מסוכנים, כדי שמשרד התמ"ת יוכל לשקול להפעיל את סמכותו לפסול את רישיונו. משרד מבקר המדינה מעיר לחנ"ח כי עליה לפעול, בשיתוף משרד התמ"ת, לגיבוש נוהל שבו ייקבע באילו מקרים עליה למסור לו מידע על עובדים שנתפסו כשברשותם סמים מסוכנים. יוצא אפוא שאף שחנ"ח אחראית לבטיחות, הגוף השיפוטי בערכאה העליונה של ההליך המשמעתי הוא ההסתדרות, ולהנהלת חנ"ח אין ייצוג בערכאה זו. הדבר מקשה על חנ"ח באכיפת המשמעת, בין השאר בנושא הבטיחות בתפעול. ממצאי הביקורת מעלים כי נציבות כב"ה, שקיבלה עליה אחריות למתן מענה לאירועי אש בכלי שיט בנמל, אינה ערוכה להתמודד עם אירועי אש בכלי שיט בכלל ואירועי אש באניות המובילות חומ"ס בפרט. על הגורמים הנוגעים בדבר, ובהם נציבות כב"ה, חנ"ח, חנ"י ורספ"ן, לפעול בשיתוף פעולה כדי להביא בדחיפות להיערכות כנדרש לאירועי אש כאלה, על מנת למנוע אסון המוני. בביקורת הועלו ליקויים בהיערכות צוות החירום בחנ"ח ובאחסון מכולות החומ"ס בשטח הנמל. על חנ"ח לגבש - בשיתוף רספ"ן וכב"ה חיפה - דרישות ברורות בדבר אמצעי כיבוי האש בנמל, מספר עובדי צוות החירום בו וכשירותם המקצועית, וכן לפעול להפסקת השהייה של מכולות חומ"ס בנמל יותר מהזמן שנקבע בדין ובהיתר הרעלים. מן הראוי שמשרד התחבורה ישקול ליזום הליך של תיקון חקיקה שיעניק למנהל הנמל סמכויות אכיפה מינהליות מתאימות לטיפול במכולות השוהות בנמל יותר מהזמן המותר, כגון סמכות להטיל עיצום כספי. על חנ"ח לקדם, בשיתוף חנ"י, תכנון והוספה של מערך ניקוז כמתחייב בכל האזורים שבהם מאוחסנות בפועל מכולות חומ"ס. האחריות לבטיחות ולניהול הסיכון הגדול לחיי אדם עקב תאונות בתפעול מוטלת על חנ"ח, אולם ההסתדרות, שעליה לא מוטלת האחריות האמורה, היא הפוסקת בערכאה האחרונה לבירורים משמעתיים הנוגעים לעובדי התפעול, ובכללם בירורים בעניינים בטיחותיים. הדבר עלול לפגוע ביכול ת האכיפה של חנ"ח וביכולתה להרתיע עובדים ממעשים וממחדלים שעלולים לסכן אותם ואת הנמצאים בקרבתם. על הנהלת חנ"ח לפעול בכל דרך כדי שימוצה הדין בעניינים שיש להם השפעה על הבטיחות בארגון, ובין היתר להפעיל את מכלול סמכויותיה כמעביד ואף לפעול בנתיב הפלילי במקרים הרא ויים. בכלל זה עליה לדון בעניין זה עם ההסתדרות - בשיתוף רספ"ן, רשות החברות הממשלתיות, ולפי הצורך גם בשיתוף משרד התמ"ת - כדי להגיע להסכמה בעניין, באופן שיבטיח כי מכלול האינטרסים הציבוריים שעליהם היא מופקדת, לרבות השמירה על הבטיחות בעבודה, והאינטרסים של העובדים יבואו לידי ביטוי הולם בהליך. הממצאים בדוח זה מצביעים על ליקויים כבדי משקל שיש בהם סכנה פוטנציאלית רחבת היקף לגוף ולרכוש. על חנ"ח ונציבות כב"ה, בסיוע רספ"ן וחנ"י, להביא ללא דיחוי לתיקון הליקויים שהועלו בדוח זה בנוגע לאחסון חומ"ס בנמל ולהיערכות לכיבוי אש בשטחו ובכלי שיט העוגנים בו. על חנ"ח לפעול, בשיתוף נציגות עובדי התפעול בה, רספ"ן, משרד התמ"ת וההסתדרות, כדי להגיע להסכמה בנוגע לתיקון הליקויים הנוגעים להגברת הבטיחות בעבודה בנמל שעליהם הצביע מבקר המדינה , ולצמצום תאונות העבודה בו. .השילוב בין תנועת אניות נוסעים שבהן מצויים לעתים אלפי בני אדם, קרבתו של הנמל למרכזי אוכלוסין והטיפול בחומ"ס בשטחי הנמל - עלול להגדיל את הסיכון לפגיעה בנפש וברכוש במקרה של דליפת חומ"ס.
משרד מבקר המדינה מעיר לחנ"ח שעליה לפעול לבדיקת החומר הנלמד בכל תכניות ההדרכה שהיא מקיימת, כמתחייב מתקנות הדרכת עובדים ומהנחיות ועדת הבטיחות. בייחוד יש להקפיד לבדוק כי עובדים שנדרשו לעבור הדרכה בעקבות תאונות תפעול שגרמו הבינו את החומר הנלמד בהדרכת הבטיחות. ראוי גם לשקול לדרוש מעובדים אלה לעבור בהצלחה מבחנים בכתב - תנאי להשבתם לעבודה סדירה במקצוע שהם עובדים בו.